पाएं अपने शहर की ताज़ा ख़बरें और फ्री ई-पेपरडाउनलोड करें
जेवरा पुलिस ने शुक्रवार की रात करीब 9.30 बजे कचांदुर मोड पर संदेह के आधार पर दो ऑटो चालकों को पकड़ा। उनकी ऑटो में करीब 200 क्विंटल पीडीएस का चावल रखा मिला। ऑटो चालकों ने बताया कि चावल लेकर राइस मिल जा रहे थे। दोनों के पास चावल से संबंधित कोई दस्तावेज नहीं मिले हैं। पुलिस अब 8 मई को खाद्य विभाग को पत्र लिखकर चावल की जांच कराएगी। इसके बाद आगे की कार्रवाई तय होगी।
प्रभारी बीपी शर्मा ने बताया कि मुखबिर की सूचना के आधार पर ऑटो सीजी 07 बीएफ 7949 और सीजी 07 जीजेड 8468 को पकड़ा गया। ऑटो अरविंद और राजीव चला रहे थे। दोनों कृष्णा नगर सुपेला के रहने वाले हैं। दोनों ने पूछताछ में बताया है कि चावल बैकुण्ठधाम से लेकर राइस मिल जा रहे थे। पुलिस के मुताबिक खाद्य विभाग के चावल जब्त करने की सूचना दे दी गई गई है। टीम चावल की जांच करेगी। इसके बाद उनके प्रतिवेदन के मुताबिक कार्रवाई होगी। पीडीएस का चावल राइस मिल में खपाए जाने की यह घटना पहली नहीं है। इससे पहले भी लगातार मामले सामने आए। बावजूद इसके न ही संचालकों पर किसी तरह की कार्रवाई हुई, न ही जांच आगे बढ़ी। बहरहाल पुलिस ने जांच की बात कही है। चालकों से फिलहाल पूछता की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn